KOMISSION ASETUS (EY) N:o 26/97,
annettu 9 päivänä tammikuuta 1997,
asetuksen (EY) N:o 2190/96 muuttamisesta A1- ja B-menettelyn mukaisten hedelmä- ja vihannesalan vientitodistusten antamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 35 artiklan 8 ja 11 kohdan,
sekä katsoo, että
neuvoston asetuksen (ETY) N:o 1035/72 soveltamista koskevista yksityiskohtaisista säännöistä hedelmä- ja vihannesalan vientitukien osalta 14 päivänä marraskuuta 1996 annetussa komission asetuksessa (EY) N:o 2190/96 (2) säädetään vientitodistusten antamisesta A1-, A2- ja B-menettelyn mukaisesti,
A2-menettelyn käyttämisestä saadun kokemuksen perusteella on syytä säätää vientituen määrien eroista määräpaikkojen mukaan kaikkien menettelyjen osalta; tämän vuoksi on säädettävä kyseisen paikan mainitsemisesta todistushakemuksissa ja B-menettelyn mukaisissa todistuksissa sekä näiden tietojen toimittamisesta komissiolle A1- ja B-menettelyn mukaisten todistushakemusten osalta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2190/96 seuraavasti:
1. Lisätään 5 artiklan 2 kohdan jälkeen kohta seuraavasti:
"2 a. B-todistuksiin sovelletaan asetuksen (ETY) N:o 3665/87 20 artiklan 3 kohdan ensimmäisen alakohdan säännöksiä. Määräpaikka tai määräpaikkaryhmä on mainittava todistushakemusten ja todistusten 7 kohdassa."
2. Korvataan liitteet I ja IV vastaavasti tämän asetuksen liitteillä I ja II.
2 artikla
Tämä asetus tulee voimaan 10 päivänä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä tammikuuta 1997.